5 พยัคฆ์ทีวีบี

ห้าพยัคฆ์ทีวีบี (จีน :無綫五虎將; พินอิน :Wúxiàn Wǔ Hǔ Jiàng; กวางตุ้ง :Mou4 Sin3 Ng5 Fu2 Zoeng3; อังกฤษ :The Five Tiger Generals of TVB) เป็นอดีตกลุ่มนักแสดงชายชื่อดัง 5 คนของสถานีโทรทัศน์ทีวีบี ที่ก่อตั้งขึ้นมาในยุค 80s โดยสถานีโทรทัศน์ทีวีบี ซึ่งประกอบไปด้วย เหมียว เฉียวเหว่ย (苗僑偉), ทัง เจิ้นเยี่ย (湯鎮業), หวง เย่อหัว (黄日华), หลิว เต๋อหัว (劉德華) และ เหลียง เฉาเหว่ย (梁朝偉) พวกเขาทั้ง 5 คนต่างมีชื่อเสียงเป็นที่รู้จักและโด่งดังไปทั่วเอเชีย
ในยุค 80s ซึ่งเป็นยุคทองของละครชุดฮ่องกงที่เฟื่องฟูไปทั่วเอเชีย ได้มีการรวมกลุ่มของนักแสดงดาวรุ่งจำนวน 5 คน จากการร่วมกันแสดงโชว์ชุดหนึ่งเมื่อปีพ.ศ. 2526 เพื่อขึ้นมาเป็นแกนนำนักแสดงรุ่นใหม่ของสถานีโทรทัศน์ TVB ซึ่งเป็นการปั้นขึ้นมาแทนที่ นักแสดงชายชื่อดังยุคก่อน อย่าง เจิ้งเส้าชิว และ โจวเหวินฟะ ที่ทั้งสองมีปัญหากับทางช่องและจะย้ายออกจาก TVB ไป

โดยที่ทั้ง 5 คนต่างเป็นนักแสดงฝึกหัดของทางช่องเอง โดยทางช่องก็พร้อมที่จะส่งเสริมและผลักดันอย่างเต็มที่ จนพวกเขาทั้ง 5 กลายเป็นไอดอลที่ได้รับความนิยมขึ้นมาอย่างรวดเร็วเนื่องจากทั้งห้าคนมีโอกาสในการแสดงมากมาย และแต่ละคนต่างมีผลงานที่โด่งดังเป็นของตัวเอง ซึ่งผลงานเหล่านั้นของแต่ละคน ต่างประสบความสำเร็จเป็นอย่างมากจนมีฐานแฟนคลับมากมายทั่วเอเชีย

จนกระทั่งหมดยุค 80s กลุ่มห้าพยัคฆ์ ได้แยกย้ายไปตามแนวทางของแต่ละคน และกลายเป็นตำนานที่พูดถึงมาจนถึงปัจจุบัน

ในยุค 80s เป็นยุคที่อุตสาหกรรมละครชุดของฮ่องกง ได้รับความนิยมอย่างสูงทั่วทวีปเอเชีย
และถือได้ว่าเป็นจุดกำเนิดของ กลุ่มห้าพยัคฆ์ทีวีบี ของสถานีโทรทัศน์ทีวีบี อีกด้วย ซึ่งในตอนนั้น ทางค่ายทีวีบี ได้ทำการคัดเลือกนักแสดงหนุ่มดาวรุ่งพุ่งแรงของทางช่องในขณะนั้นจำนวน 5 คน มารวมตัวกัน ซึ่งประกอบไปด้วย เหมียว เฉียวเหว่ย, ทัง เจิ้นเยี่ย, หวง เย่อหัว, หลิว เต๋อหัว และ เหลียง เฉาเหว่ย ซึ่งเป็นการส่งเสริมและผลักดัน นักแสดงชายทั้งห้าให้โด่งดังสุด ๆ เพราะช่วงเวลานั้นเหล่านักแสดงชายชื่อดังรุ่นพี่ของสถานีโทรทัศน์ TVB อย่าง เจิ้งเส้าชิว และ โจวเหวินฟะ ที่กำลังจะหมดสัญญาและคิดจะย้ายออกจาก TVB ไป

ต่อมาในเดือนกันยายน ปีพ.ศ. 2526 สถานีโทรทัศน์ทีวีบี ได้ทำการเปิดตัวกลุ่ม 5 พยัคฆ์ทีวีบี อย่างเป็นทางการ โดยให้พวกเขาทั้ง 5 คนได้แสดงโชว์ร่วมกัน ชุดหนึ่งของทางช่องทีวีบีจนเป็นจุดกำเนิดของชื่อ ห้าพยัคฆ์ ในเวลาต่อมา
โดยในกลุ่มจะเรียงลำดับตามอายุ โดยมี เหมียวเฉียวเหว่ย เป็นพี่ใหญ่ (พยัคฆ์ใหญ่), ทังเจิ้นเยี่ย เป็นพี่รอง (พยัคฆ์ตัวที่สอง), หวงเย่อหัว เป็นพี่สาม (พยัคฆ์ตัวที่สาม), หลิวเต๋อหัว เป็นพี่สี่ (พยัคฆ์ตัวที่สี่) และพยัคฆ์น้องเล็ก อย่าง เหลียงเฉาเหว่ย โดยเป็นการเปรียบเทียบเชิงสัญลักษณ์ของกลุ่มให้คล้ายกับ 5 ขุนพลพยัคฆ์ ในวรรณกรรมจีนอิงประวัติศาสตร์เรื่องสามก๊ก อันประกอบด้วย กวนอู, จูล่ง,ฮองตง, ม้าเฉียว และ เตียวหุย

ในขณะที่สมาชิกทั้ง 5 คน ต่างเคยเป็นนักเรียนการแสดงกับทางสถานีโทรทัศน์ทีวีบีมาโดยตรง และผ่านการฝึกอบรมกับทางค่ายมาแล้ว ซึ่งพวกเขาทั้งห้า ได้เข้ามาเรียนการแสดงกับทางช่องในช่วงเวลาที่แตกต่างกัน ทังเจิ้นเยี่ย จบการแสดงก่อนคนอื่นและมีผลงานเรื่องแรก คือ แผ่นดินทอง (This Land is Mine 1980) ในปีพ.ศ. 2523, เหมียวเฉียวเหว่ย มีผลงานละครเรื่องแรก คือ เทพบุตรเสียงทอง ( The Adventurer's 1980) ในปีพ.ศ. 2523, หวงเย่อหัว มีผลงานละครเรื่องแรก คือ ไอ้หนุ่มเฮงระเบิด (The Misadventure of Zoo 1981) ในปีพ.ศ. 2524, หลิวเต๋อหัว ประเดิมเล่น ซิทคอม เรื่อง นี่แหละ...ฮ่องกง (Hong Kong'81) ปีพ.ศ. 2524, เหลียงเฉาเหว่ย ผลงานละครเรื่องแรกคือ เทพบุตรสลัม (Soldier of Fortune 1982) ปีพ.ศ. 2525 หลังจากนั้นพวกเขาทั้ง 5 ต่างก็มีผลงานที่สร้างชื่อให้แต่ละคน ต่างบทบาทกันไป

โดยผลงานละครที่โด่งดังจนกลายเป็นระดับตำนานของแต่ละคน เช่น
-เหยี่ยวถลาลม (The Lonely Hunter 1981)

-มังกรหยก 1983 ฉบับปีพ.ศ. 2526

-ชอลิ้วเฮียง ตอน ถล่มวังค้างคาว 
-แปดเทพอสูรมังกรฟ้า ฉบับปีพ.ศ
2525
-เหยี่ยวถลาลม (The Lonely Hunter 1981)

-แปดเทพอสูรมังกรฟ้า ฉบับปีพ.ศ
2525

-มังกรหยก 1983 ฉบับปีพ.ศ. 2526

-ศึกลำน้ำเลือด ปีพ.ศ. 2530

-คู่แค้นสายโลหิต ปีพ.ศ. 2532

-แปดเทพอสูรมังกรฟ้า ฉบับปีพ.ศ. 2540
-มังกรหยก ภาค 2 ตอน จอมยุทธอินทรี ฉบับปีพ.ศ. 2526

-อุ้ยเสี่ยวป้อ ฉบับปีพ.ศ. 2527
-อุ้ยเสี่ยวป้อ ฉบับปีพ.ศ. 2527

-ขวัญใจโปลิศ ภาค1-3 (ปีพ.ศ. 2527-2532)

-ดาบมังกรหยก ฉบับปีพ.ศ. 2529

-ศึกลำน้ำเลือด ปีพ.ศ. 2530

พวกเขาทั้งห้า มีชื่อเสียงโด่งดังในยุค 80s เป็นอย่างมากและต่างก็เป็นขวัญใจผู้ชมละคร เพราะมีฐานแฟนคลับมากมายทั่วเอเชีย จนกระทั่งหมดยุค และก้าวเข้าสู่ยุค 90s ทุกคนต่างแยกย้ายไปตามแนวทางของแต่ละคน
เช่น หลิวเต๋อหัว และ เหลียงเฉาเหว่ย หันไปทุมเทกับการเล่นหนังใหญ่ และการเป็นนักร้อง จนกลายเป็นซุปเปอร์สตาร์, เหมียวเฉียวเหว่ย ไปทำธุรกิจแว่นตาจนกลายเป็นเศรษฐี, ทังเจิ้นเยี่ย ออกจากวงการบันเทิงฮ่องกง ย้ายไปอยู่ที่ไต้หวัน (เพราะเขาทนต่อแรงด่าทอของสังคมในฮ่องกงไม่ไหว ที่หาว่าเขาคือสาเหตุทำให้อดีตแฟนสาวดาราดัง องเหม่ยหลิง ต้องฆ่าตัวตาย) แต่มีเพียง หวงเย่อหัว คนเดียวเท่านั้นที่ยังคงเล่นละครทีวี ต่อ

ทราบหรือไม่ว่าทั้ง 5 คน มีภาพยนตร์ที่ต่างเคยเล่นด้วยกันถึง 37 เรื่อง แต่ทว่า...มีแค่เพียงเรื่องเดียวเท่านั้น ที่ทั้ง 5 พยัคฆ์มีโอกาสโคจรมาเล่นพร้อมกันทั้ง 5 คนโดยไม่ขาดคนใดคนหนึ่งไปเลย นั้นก็คือเรื่อง เพื่อเพื่อนสับมันเลย (The Tigers 1991; 五虎將之決裂) ที่สร้างขึ้นในปีพ.ศ. 2534

ส่วนทางด้านละครที่ต่างฝ่ายต่างเคยเล่นด้วยกันนั้นมีถึง 24 เรื่อง แต่ก็มีเพียงแค่เรื่องเดียวที่ได้เล่นร่วมกันทั้ง 5 คนนั่นก็คือเรื่อง ขุนศึกตระกูลหยาง (The Yang's Saga 1985; 楊家將) ซึ่งเป็นละครดังที่มีดาราดังเกือบทุกคนในค่ายมาเล่นด้วยกัน เป็นละครที่ถูกสร้างขึ้นในโอกาสพิเศษครบรอบ 18 ปีของสถานีโทรทัศน์ทีวีบี เมื่อปีพ.ศ. 2528 นั่นเอง